8. BAΣΙΛΙΚΟΝ ΔΙΑΤΑΓΜΑ υπ΄ αριθ.644 της 17/23 Οκτ. 1964 (ΦΕΚ Α΄ 181) Περί οικονομικής διαχειρίσεως, οικονομικής εποπτείας, δαπανών προμηθειών πάσης φύσεως κλπ. και περί του τρόπου καθορισμού των αποδοχών του προσωπικού του Κέντρου Προγραμματισμού και Οικονομικών Ερευνών (ΚΕΠΕ). ΄Εχοντες υπ’ όψιν το άρθρ. 2 του Νόμ. 4166/1961 «περί κυρώσεως των υπ’ αριθ. 22/1961 και 1/1959 πράξεων του Υπουργικού Συμβουλίου και περί του Κέντρου Οικονομικών Ερευνών» και το άρθρ.2 του Ν.Δ. 4356/1964 «περί μετονομασίας του Κέντρου Οικονομικών Ερευνών εις Κέντρον Προγραμματισμού και Οικονομικών Ερευνών (ΚΕΠΕ) περί αναδιοργανώσεως αυτού και ασκήσεως της διοικητικής εποπτείας αυτού παρά του Υπουργού Συντονισμού», το άρθρ. 7 παρ. 1 του από 25/31.12.1955 Β.Δ/τος «περί εφαρμογής του Υ.Κ. επί των υπαλλήλων Ν.Π.Δ.Δ.», την υπ’ αριθ. 681/1964 γνωμοδότησιν του Α.Σ.Δ.Υ., ως και την υπ’ αριθ. 674/1964 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού και Οικονομικών Υπουργών, απεφασίσαμεν και διατάσσομεν: ΄Αρθρ.1.-1.Το επί συμβάσει ιδιωτικού δικαίου πάσης φύσεως προσωπικόν του ΚΕΠΕ προσλαμβάνεται κατόπιν αποφάσεως του Διοικητικού Συμβουλίου αυτού προτάσει του Γενικού Επιστημονικού Διευθυντού αυτού. Η πρόσληψις του ως άνω προσωπικού συντελείται δια μόνης της περί προσλήψεως αποφάσεως του Διοικητικού Συμβουλίου του ΚΕΠΕ, μη εχούσης εν προκειμένω εφαρμογής πάσης ετέρας κειμένης γενικής ή ειδικής διατάξεως Νόμου, Β.Δ/τος ή Κανονιστικής Αποφάσεως απαιτούσης προηγουμένην έγκρισιν δαπάνης δια την ενέργειαν της προσλήψεως, τον καθορισμόν του ύψους των αποδοχών, την πληρωμήν τούτων κλπ. 2.Αι πάσης φύσεως μηνιαίαι αποδοχαί του Γενικού Επιστημονικού Διευθυντού ορίζονται δια κοινής αποφάσεως των Υπουργών Συντονισμού και Οικονομικών, αναγράφονται δε και εν τη συμβάσει προσλήψεώς του. 3.Το ανώτατον ποσόν των δυναμένων να καταβληθώσιν κατά μήνα αποδοχών εις το προσλαμβανόμενον επί συμβάσει ιδιωτικού δικαίου προσωπικόν του ΚΕΠΕ κατά γενικάς κατηγορίας, ως και του Νομικού Συμβούλου αυτού, καθορίζεται δια κοινής αποφάσεως των Υπουργών Συντονισμού και Οικονομικών. Η ως άνω κοινή απόφασις των Υπουργών είναι υποχρεωτική δια το Διοικητικόν Συμβούλιον του ΚΕΠΕ, όπερ δι’ αποφάσεώς του καθορίζει τας αποδοχάς εκάστου προσλαμβανομένου εις ποσόν ίσον ή κατώτερον του καθορισθησομένου δια της κατά τα άνω κοινής Υπουργικής αποφάσεως. 4.Αποφάσει του Διοικητικού Συμβουλίου κατόπιν προτάσεως του Γενικού Επιστημονικού Διευθυντού, δύναται να περέχηται πέραν των δια της παρ. 3 του άρθρ. 1 του παρόντος καθοριζομένων ορίων εις το κύριον Επιστημονικόν Προσωπικόν και μέχρι του ενός πέμπτου του όλου αριθμού αυτού, επίδομα θέσεως μέχρι του ποσού των δραχ. 3.000 μηνιαίως ως και επιστημονικόν ή τεχνικόν επίδομα μέχρι του ποσού των δραχ. 5.000 μηνιαίως αναλόγως της απασχολήσεως της αντιστοίχου θέσεως ή της ιδιαζούσης αξίας των επιστημονικών προσόντων. 5.Το πάσης φύσεως υπαλληλικόν προσωπικόν του ΚΕΠΕ, πλήν του κυρίου επιστημονικού προσωπικού και των ειδικών Συμβούλων, απασχολούμενον κατόπιν αποφάσεως του Διοικητικού Συμβουλίου προτάσει του Γενικού Επιστημονικού Διευθυντού, εγκρινομένης υπό των Υπουργών Συντονισμού και Οικονομικών, πέραν των καθωρισμένων ωρών εργασίας, εις περιπτώσεις απολύτου υπηρεσιακής ανάγκης, λαμβάνουσιν αποζημίωσιν υπερωριακής εργασίας, ίσην καθ’ ώραν εργασίας προς το 1/120 του μηνιαίου βασικού μισθού μέχρις 100 ωρών ετησίως, πέραν δε των 100 ωρών προς το 1/100 του μηνιαίου βασικού μισθού. Εν τη αυτή αποφάσει καθορίζεται και το ανώτατον όριον υπερωριακής απασχολήσεως κατά υπάλληλον. «5α.Το κάθε φύσης προσωπικό του ΚΕΠΕ μπορεί με απόφαση του Διοικητικού Συμβουλίου ν’ απασχολείται υπερωριακώς μέχρι 3 ώρες ημερησίως και καθ’ υπέρβαση του προβλεπόμενου ανωτάτου ορίου υπερωριακής απασχόλησης, σε εργασίες εκπόνησης μελετών, ερευνών ή προγραμμάτων, τα οποία χρηματοδοτούνται από φορείς (νομικά πρόσωπα) του δημοσίου ή ιδιωτικού τομέα του εσωτερικού ή του εξωτερικού. Για την πρόσθετη αυτή υπερωριακή εργασία, που δεν μπορεί να υπερβεί τις 300 ώρες ετησίως για κάθε υπάλληλο, καταβάλλεται ιδιαίτερη αμοιβή, σύμφωνα με τις κείμενες διατάξεις». Η παρ. 5α προστέθηκε από την παρ. 1 άρθρ. 6 Π.Δ. 69/1989 ΦΕΚ Α΄34), κατωτ. αριθ. 22 ΄Αρθρ.2.-1.Πάσαι αι δαπάναι, προμήθειαι πάσης φύσεως υλικού, μεταφορικών μέσων και οργάνων, δαπάναι εκτελέσεως έργων, εκδόσεις βιβλίων, εκπονήσεις μελετών, ως και έξοδα  εγκαταστάσεως και λειτουργίας των υπηρεσιών κλπ. διενεργούνται κατόπιν αποφάσεως του Διοικητικού Συμβουλίου παρά των υπηρεσιών του ΚΕΠΕ κατά παρέκκλισιν των περί δημοσίου λογιστικού, κρατικών προμηθειών και εκτελέσεως δημοσίων έργων διατάξεων. 2.Πάσα προμήθεια, εκτέλεσις έργου, εκτύπωσις βιβλίων κλπ., διεξάγεται και πάσα παραλαβή διενεργείται υπό Επιτροπών Προμηθειών συνι-στωμένων δι’ αποφάσεως του Διοικητικού Συμβουλίου. Αι Επιτροπαί αύται συνιστώνται (Αντί για τη σελ. 311) Σελ. 311(α) Τεύχος ΙΑ-Ι2-2 Σελ. 45 Κέντρο Προγραμματισμού και Οικονομικών Ερευνών (ΚΕΠΕ) 24.Γ.η.8 εις την αρχήν εκάστου έτους και δεν δύναται να περιλαμβάνη εκάστη πλείονα των τριών μελών, αποτελούνται δε εξ υπαλλήλων του ΚΕΠΕ και οσάκις κρίνεται αναγκαίον και εξ ετέρων ειδικών προσώπων. 3.Ο τρόπος διενεργείας των προμηθειών, εκτυπώσεων κλπ., θέλει διενεργείται δια τακτικού ή προχείρου διαγωνισμού ή και δι’ απ’ αυθείας συμφωνίας. 4.Δια κανονισμού θεσπιζομένου υπό του Διοικητικού Συμβουλίου του ΚΕΠΕ θέλουσι καθορισθή εν λεπτομερεία τα του τρόπου διενεργείας πάσης της κατά την παρ. 1 του παρόντος άρθρου δαπάνης ή προμηθείας ως και τα του τρόπου παραλαβής των αντικειμένων της προμηθείας, εκτυπώσεως κλπ. «5.Ο Επιστημονικός Διευθυντής του ΚΕΠΕ μπορεί να εγκρίνει κατά περίπτωση δαπάνες μέχρι του ποσού των 500.000 δραχμ., τηρουμένης της διαδικασίας που προβλέπεται στο παρόν άρθρο. Το ποσό αυτό είναι δυνατό να αυξομειώνεται με απόφαση του Υπουργού Εθνικής Οικονομίας». Η παρ. 5 αντικαταστάθηκε ως άνω από την παρ. 3 άρθρ. 6 Π.Δ. 69/1989 (ΦΕΚ  Α΄ 34), κατωτ. αριθ. 22. 6.Δύναται να γίνη η ανάθεσις εκτυπώσεως και εκδόσεως βιβλίων δι’ απ’ αυθείας συμφωνίας εις τας ακολούθους περιπτώσεις: α.Όταν η αξία της εκτυπώσεως δεν υπερβαίνει το ποσόν των 20.000 δραχμών. β.Όταν η διενέργεια του διαγωνισμού είναι αδύνατος, είτε διότι η εκτέλεσις κωλύεται λόγω τεχνικών δυσχεριών και λόγω της μη υπάρξεως επαρκούς αριθμού εκδοτών, είτε διότι η εκτέλεσις της εκδόσεως απαιτεί σοβαράν εγγύησιν, τόσον δια τον χρόνον της παραδόσεως, όσον και την ποιότητα της εργασίας, ας μόνον είς κατασκευαστής ή εκδότης ανεγνωρισμένως παρέχει. Περί του αδυνάτου της διενεργείας διαγωνισμού δια τους εν τη περιπτώσει ταύτη λόγους απαιτείται ειδική ητιολογημένη απόφασις του Διοικητικού Συμβουλίου ή του Γενικού Επιστημονικού Διευθυντού αναλόγως της αρμοδιότητός των. «7.Κάθε σύμβαση για λογαριασμό του ΚΕΠΕ, που έχει αντικείμενο πάνω από 100.000 δραχμ., ή δημιουργεί υποχρεώσεις διαρκείας, αν δεν ορίζεται διαφορετικά, υποβάλλεται στον τύπο του ιδιωτικού εγγράφου. Το ποσό αυτό μπορεί να αυξομειώνεται με απόφαση του Υπουργού Εθνικής Οικονομίας». Η παρ. 7 αντικαταστάθηκε ως άνω από την παρ. 3 άρθρ. 6 Π.Δ. 69/1989 (ΦΕΚ Α΄ 34), κατωτ. αριθ. 22. Σελ. 312(α) Τεύχος ΙΑ-Ι2-2 Σελ. 46 ΄Αρθρ.3.-1.Το Οικονομικόν ΄Ετος άρχεται την 1ην Ιανουαρίου και λήγει την 31ην Δεκεμβρίου. 2.Δύο μήνας προ της ενάρξεως εκάστου έτους συντάσσεται ο Προϋπολογισμός δαπανών και εντός τριών μηνών μετά την λήξιν αυτού συντάσσεται ο απολογισμός του ΚΕΠΕ, οίτινες καταρτιζόμενοι κατά τα εν παρ. 4 του άρθρ. 3 του υπ’ αριθ. 630/1964 Β.Δ./τος διαλαμβανόμενα, υποβάλλονται εις τα Υπουργεία Συντονισμού και Οικονομικών προς έγκρισιν αυτών.Ο εγκριθείς προυπολογισμός δύναται να τροποποιήται κατά το διάστημα της οικονομικής χρήσεως, ην αφορά, τηρουμένης της ανωτέρω διαδικασίας. 3.Αι υπό ειδικόν όρον παρεχόμεναι εις το ΚΕΠΕ επιχορηγήσεις, δωρεαί, κληρονομίαι, κληροδοσίαι και πάσης φύσεως τακτικαί ή έκτακτοι εισφοραί φυσικών ή νομικών προσώπων ημεδαπών ή αλλοδαπών, ως και πάσης φύσεως έσοδα, πλήν των επιχορηγήσεων του Δημοσίου, αναγράφονται εις τον προϋπολογισμόν και απολογισμόν αυτού υπό ίδια κεφαλαία και άρθρα διατιθέμενα κατά τους ειδικούς όρους των χορηγών. 4.Τα εκ χρηματοδοτήσεων του Δημοσίου προερχόμενα διαθέσιμα του ΚΕΠΕ, κατατίθενται εις ειδικόν παρά τη Τραπέζη της Ελλάδος λογαριασμόν, υπό τον τίτλον «Ειδικός Λογαριασμός Κέντρου Προγραμματισμού και Οικονομικών Ερευνών (ΚΕΠΕ)» εις βάρος του οποίου εκτελούνται αι πληρωμαί των εκ των κονδυλίων τούτων αφορωσών δαπανών κατά τα ειδικώτερον δια των παρ. 7, 8 και 9 του άρθρ. 5 του Ν.Δ. 445/1961 οριζόμενα. Αι λοιπαί πρόσοδοι εκ των εν άρθρ. 1, παρ. 4 του Ν.Δ. 4356/1964 προβλεπομένων, δύναται να κατατίθενται εις μίαν ή πλείονας εκ των εν Αθήναις εδρευουσών Τραπεζών εφ’ όσον προέρχονται εκ του εξωτερικού. 5.Αι διατάξεις του Α.Ν. 281/1936, ως ούτος μεταγενεστέρως ετροποποιήθη και συνεπληρώθη δεν έχουσι εφαρμογήν επί του ΚΕΠΕ. ΄Αρθρ.4.Από της ισχύος του παρόντος αι παρ. 1, 2, 3, 4 και 6 του άρθρ. 5 του Β.Δ. 445/1961 καταργούνται. ΄Αρθρ.5.- Εις τους Ημετέρους Υπουργούς Συντονισμού και Οικονομικών ανατίθεμεν την δημοσίευσιν και εκτέλεσιν του παρόντος Β.Δ/τος. 24.Γ.η.8 Κέντρο Προγραμματισμού και Οικονομικών Ερευνών (ΚΕΠΕ) 